ભવિષ્ય જાણવા માટેની અનેક પદ્ધતિઓ દુનિયાભરમાં અનેક રીતે વિકાસ પામી છે. તેમાં વધુ પ્રચલન પામેલી પદ્ધતિઓમાં ગ્રહો દ્વારા થતી આગાહીઓ જેને જ્યોતિષ કહીએ છીએ, કાર્ડ્સ દ્વારા ભવિષ્ય જાણવાની પદ્ધતિ જેમ કે ટેરો, કુદરતના સંકેત ભૂમિ પર જાણવાની વિદ્યા એટલે કે રમલ શાસ્ત્ર (જે જીઓમેંસી તરીકે પણ પ્રચલિત છે) તથા અંકોની માયાજાળને ઉકેલવાની વિદ્યા એટલે કે ન્યુમેરોલોજી ખૂબ ચાહના પામ્યા છે. આ શાસ્ત્રો દ્વારા અનેક તજજ્ઞોએ સમયાંતરે વારંવાર સચોટ ભવિષ્યવાણીઓ કરી છે. ટેરો કાર્ડ્સ દ્વારા કોઈ પણ વ્યક્તિ પોતાની અંદર પડેલ પ્રેરણાને શબ્દો આપી શકે છે. વ્યક્તિની અંદર રહેલી ઈચ્છાઓ અને ઊંડે પડેલી લાગણીઓને ટેરો કાર્ડ્સ અત્યંત સુંદર રીતે વ્યક્તિ સમક્ષ લાવી મુકે છે. ટેરો કાર્ડ્સ જીવનમાં સમયાંતરે માર્ગદર્શન મેળવવા અને અજાણ્યા માર્ગને અનુભવવા ઉત્તમ માધ્યમ છે. ટેરો કાર્ડ્સ દ્વારા થતા રહસ્ય ઉદઘાટન ઘણીવાર આશ્ચર્ય પમાડે તેટલા સત્યની નજીક હોય છે.